รายชื่อตัวละครสมมติในยุคสามก๊ก

**รายชื่อตัวละครสมมติในยุคสามก๊ก** แสดงรายชื่อของบุคคลที่เป็นตัวละครสมมติที่ปรากฏในประวัติศาสตร์จีนในยุคสามก๊ก รายชื่อประกอบด้วยตัวละครสมมติที่ปรากฏในวรรณกรรมอิงประวัติศาสตร์จีนเรื่อง*[[สามก๊ก]]*ของล่อกวนตง (คือเป็นตัวละครที่แต่งเสริมขึ้นมา ไม่ปรากฏชื่อในหลักฐานทางประวัติศาสตร์) และชื่อของตัวละครสมมติที่ปรากฏในแหล่งอื่นที่อิงประวัติศาสตร์ยุคสามก๊ก

ชื่อตัวละครที่ปรากฏในวรรณกรรม *สามก๊ก* เรียงตามลำดับตามการปรากฏชื่อในวรรณกรรม แบ่งตามตอนที่ปรากฏชื่อครั้งแรก (ในรายชื่อนี้แบ่งตอนของวรรณกรรม*สามก๊ก* เป็น 120 ตอนตามวรรณกรรมฉบับภาษาจีน ต่างจาก*[[สามก๊ก ฉบับเจ้าพระยาพระคลัง (หน)]]* ที่แบ่งเป็น 87 ตอน)

## ในนวนิยาย ''สามก๊ก''

### ตอนที่ 1

*  **[[เทียควง]]** หรือ **เชียกง**   (程曠 *เฉิง คว่าง*) ขันทีผู้เป็นสมาชิกในกลุ่มสิบเสียงสี อาจเป็นมีต้นแบบหรือเขียนชื่อผิดมาจากขันทีชื่อ เฉิง หฺวาง (程璜) ซึ่งปรากฏในบันทึกประวัติศาสตร์
* **[[หนานหฺวาเหล่าเซียน]]** (南華老仙) หรือ **เซียนอาวุโสแห่งหนานหฺวา** เซียนผู้มอบตำรา *ไทแผงเยาสุด* (太平要術 *ไท่ผิงเย่าชู*;  "ตำราวิถีสันติ") ให้กับเตียวก๊ก ต้นแบบตัวละครคือจฺวางจื่อ (莊子) หรือชื่อจริงคือจฺวาง โจว (莊周) นักปรัชญาชาวจีนในยุครณรัฐ และเป็นผู้รจนาคัมภีร์ *[[จฺวางจื่อ (หนังสือ)|จฺวางจื่อ]]* ได้รับฉายาว่า *หนานหฺวาเจินเหริน* (南華真人;  "ชนแท้แห่งหนานหฺวา") จากการพระราชทานฉายาโดยจักรพรรดิถังเสฺวียนจง (唐玄宗) ในยุคราชวงศ์ถัง ใน *สามก๊ก ฉบับเจ้าพระยาพระคลัง (หน)* เรียกหนานหฺวาเหล่าเซียนว่าเป็น **"เทวดา"**
* **[[เทียอ้วนจี้]]** (程遠志 *เฉิง ยฺเหวี่ยนจื๋อ*) ขุนพลของกบฏโพกผ้าเหลือง ถูกกวนอูสังหาร
* **[[เตงเมา]]** (鄧茂 *เติ้ง เม่า*) ขุนพลของกบฏโพกผ้าเหลือง ถูกเตียวหุยสังหาร
* **[[สิบเกง]]**  (龔景 *กง จิ่ง*) ข้าหลวงมณฑลเฉงจิ๋ว ได้ส่งหนังสือขอความช่วยเหลือจากเล่าเอี๋ยนที่เป็นข้าหลวงมณฑลอิวจิ๋วให้มาช่วยรบกบฏโพกผ้าเหลือง ตามบันทึกประวัติศาสตร์จริงแล้วเวลานั้นข้าหลวงมณฑลเฉงจิ๋วคืออุยอ๋วน (黃琬 *หฺวาง หว่าน*) และข้าหลวงมณฑลอิวจิ๋วคือกัว ซฺวิน (郭勳)

### ตอนที่ 2

* **[[โกเสง]]** (高昇 *เกา เซิง*) ขุนพลของกบฏโพกผ้าเหลืองในบัญชาของเตียวโป้ ถูกเตียวหุยฆ่าตาย
* **[[ลำแจ้ง]]** (嚴政 *เหยียน เจิ้ง*), ขุนพลของกบฏโพกผ้าเหลืองในบัญชาของเตียวโป้ เมื่อเล่าปี่และจูฮีล้อมเตียวโป้ที่เมืองเยียงเซีย ลำแจ้งเห็นจวนตัวจึงสังหารเตียวโป้แล้วยอมจำนน
* **[[ซุนต๋ง]]** หรือ **ซุนต๋อง** (孫仲 *ซุน จ้ง*) ขุนพลของกบฏโพกผ้าเหลือง เข้ายึดเมืองอ้วนเซียร่วมกับเตียวฮ่องและฮั่นต๋ง ต่อมาจูฮีและเล่าปี่ปราบกบฏโพกผ้าเหลืองที่เมืองอ้วนเซียได้ชัยชนะ ซุนต๋งถูกเล่าปี่สังหารระหว่างหลบหนี ซุนต๋งมีต้นแบบจากผู้นำกบฏโพกผ้าเหลืองที่มีชื่อในภาษาจีนกลางว่า ซุน เซี่ย (孫夏) ซึ่งปรากฏชื่อในบันทึกประวัติศาสตร์
* **[[เล่าเก๊ง]]** (劉恢 *หลิว ฮุย*) เจ้าเมืองไต้จิ๋ว ให้ความช่วยเหลือเล่าปี่ที่กำลังหนีภัย

### ตอนที่ 3
* **[[ซุยก๊ก]]**  (崔毅 *ชุย อี้*) น้องชายของชุย เลี่ย 
* **[[เตี๋ยวเปง]]** (趙萌 *เจ้า เหมิง*) ขุนศึกของราชวงศ์ฮั่น

### ตอนที่ 5

* **[[อุยหอง]]**  (衛弘 *เว่ย หง*) ผู้ออกทุนให้โจโฉในการก่อตั้งกองทัพพันธมิตรสิบแปดหัวเมือง 
* **[[เตียวหงิม]]** (趙岑 *เจ้า เฉิน*) ขุนพลของตั๋งโต๊ะ
* **[[เปาต๋ง]]** (鮑忠 *เป้า จง*) น้องชายของเปาสิ้น เปาสิ้นสั่งให้เปาต๋งลอบไปตีด่านกิสุยก๋วน แต่เปาต๋งพลาดท่าถูกฮัวหยงสังหาร
* **[[ยูสิด]]** (俞涉 *ยฺหวี เซ่อ*) ขุนพลของอ้วนสุด รบกับฮัวหยงที่นอกด่านกิสุยก๋วนแล้วถูกฮัวหยงสังหาร
* **[[พัวหอง]]** (潘鳳 *พาน เฟิ่ง*) ขุนพลของฮันฮก รบกับฮัวหยงที่นอกด่านกิสุยก๋วนแล้วถูกฮัวหยงสังหาร
* **[[หองหยก]]**  (方悅 *ฟาง เยฺว่*) ขุนพลของอองของ รบกับลิโป้ที่นอกด่านเฮาโลก๋วนแล้วถูกลิโป้สังหาร 
* **[[บอกสุ้น]]** (穆順 *มู่ ซุ่น*) ขุนพลของเตียวเอี๋ยง รบกับลิโป้ที่นอกด่านเฮาโลก๋วนแล้วถูกลิโป้สังหาร
* **[[บู๋อันก๊ก]]** (武安國 *อู่ อันกั๋ว*) ขุนพลของขงหยง (ขงเล่ง) รบกับลิโป้ที่นอกด่านเฮาโลก๋วนแล้วถูกลิโป้ตัดแขนขาด แต่ขับม้าหนีออกมาได้

### ตอนที่ 7
* **[[งอก๊กไถ้]]** หรือ **งอยี่ฮูหยิน** (吳國太 *อู๋กั๋วไท่*) น้องสาวของงอฮูหยินที่เป็นภรรยาเอกของซุนเกี๋ยน นางได้แต่งงานเป็นภรรยารองของซุนเกี๋ยนและให้กำเนิดซุนลองและซุนฮูหยิน (ซุนหยิน)

### ตอนที่ 8
* **[[เตียวเสียน]]** (貂蟬 *เตียวฉาน*) บุตรสาวบุญธรรมของอ้องอุ้น เป็นผู้ยุให้ลิโป้และตั๋งโต๊ะขัดแย้งกัน

### ตอนที่ 10
* **[[ลิเป๊ก]]** หรือ **ลิเบียด** (李別 *หลี่ เปี๋ย*) หลานชายของลิฉุย

### ตอนที่ 11
* **เทพีแห่งไฟ** (火德星君 *หั่วเต๋อซิงจฺวิน*) เทพีผู้ได้รับคำสั่งจากเทพเบื้องบนให้มาเผาบ้านของบิต๊ก แต่เห็นว่าบิต๊กเป็นคนจิตใจดีจึงบอกให้บิต๊กรีบย้ายข้าวของออกไปจากบ้านก่อนบ้านจะถูกนางเผา  
* **[[จงโป]]** (宗寶 *จง เป่า*) ขุนพลของขงหยง รบกับกวนไฮแล้วถูกกวนไฮสังหาร

### ตอนที่ 13
* **[[ซุยยง]]** (崔勇 *ชุย หย่ง*) ขุนพลของกุยกี ถูกซิหลงสังหาร  

### ตอนที่ 14
* **[[ฮวนเสง]]** (范成 *ฟ่าน เฉิง*) เจ้าเมืองลกเอี๋ยงโดยการแต่งตั้งของโจโฉ  
* **[[ซุนเจ้ง (ทหารของอ้วนสุด)|ซุนเจ้ง]]** (荀正 *สฺหวินเจิ้ง*) ทหารของอ้วนสุดในสังกัดของกิเหลง ถูกกวนอูสังหาร  

### ตอนที่ 15
* **[[ตันเหง]]** (陳橫 *เฉิน เหิง*), ทหารของเล่าอิ้ว อยู่รักษาเมืองเบาะเหลง (ต่อมาคือเมืองเกี๋ยนเงียบ) ร่วมกับซีเหลและเตียวเอ๋ง เมื่อซุนเซ็กยกเข้าตีเมือง ตันเหงถูกเจียวขิมสังหาร  

### ตอนที่ 16
* **[[เหงียมซี]]** (嚴氏 *เหยียนชื่อ*) ภรรยาเอกของลิโป้ ให้กำเนิดลูกสาวกับลิโป้  
* **[[โจซี]]** (曹氏 *เฉาชื่อ*) ภรรยาคนรองของลิโป้ เป็นลูกสาวของโจป้า 
* **[[เจ๋าซือ]]** (鄒氏 *โจวชื่อ*), ภรรยาของเตียวเจ อาสะใภ้ของเตียวสิ้ว หลังเตียวเจตายนางก็เป็นม่าย ต่อมาเมื่อโจโฉเข้ายึดเมืองอ้วนเซียโดยการยอมจำนนของเตียวสิ้ว โจโฉได้นำนางเจ๋าซือไปเป็นภรรยา เตียวสิ้วไม่พอใจที่โจโฉเล่นชู้กับอาสะใภ้จึงก่อกบฏโจมตีโจโฉโดยฉับพลันจนแตกพ่ายกลับไป

### ตอนที่ 17
* **[[อองเฮา]]** (王垕 *หวาง โฮฺ่ว*) ทหารฝ่ายพลาธิการของโจโฉ ถูกโจโฉสั่งประหารเพื่อเอาใจทหารที่กำลังไม่พอใจเพราะขาดแคลนเสบียง
* **[[ลุยฉี]]** (雷敘 *เหลย์ ซฺวี่*) ขุนพลของเตียวสิ้ว
* **[[เตียวเสียน (ทหารของเตียวสิ้ว)|เตียวเสียน]]** (張先 *จางเซียน*) ขุนพลของเตียวสิ้ว ถูกเคาทูสังหาร

### ตอนที่ 19
* **[[เล่าอั๋น]]** (劉安 *หลิว อาน*) นายพรานที่อาศัยอยู่ในป่า เคยให้ที่พักกับเล่าปี่และซุนเขียน พอจะทำอาหารให้เล่าปี่ก็ไม่มีของที่ใช้ทำอาหารได้ จึงสังหารภรรยาตนเองเอาเนื้อมาทำอาหารให้เล่าปี่และซุนเขียนกิน  

### ตอนที่ 23
* **[[เคงต๋อง]]** (秦慶童 *ฉิน ชิ่งถง*) คนรับใช้ของตังสิน ถูกตังสินจับได้ว่าเป็นชู้กับอินเอ่งภรรยาน้อยของตังสิน เคงต๋องกลัวความผิดจึงทรยศตังสินไปแจ้งกับโจโฉว่าตังสินคิดร้าย
* **[[อินเอ่ง]]** (雲英 *ยฺหวินอิง*) ภรรยาน้อยของตังสินที่เป็นชู้กับเคงต๋อง

### ตอนที่ 27

* **[[เตาอวน]]** (杜遠 *ตู้ ยฺเหวี่ยน*) อดีตสมาชิกกบฏโพกผ้าเหลืองผู้กลายมาเป็นหัวหน้ากลุ่มโจรป่า เตาอวนลักพาตัวภรรยาสองคนของเล่าปี่ซึ่งกวนอูให้ความคุ้มครองอยู่ แต่เตาอวนกลับถูกเลียวฮัวลูกน้องตนเองสังหาร เลียวฮัวนำภรรยาทั้งสองของเล่าปี่นำมาส่งคืนให้กวนอู
* **[[โฮหัว]]** หรือ **งอหัว** (胡華 *หู หัว*) บิดาของโฮปั้น ในรัชสมัยพระเจ้าฮั่นเต้เคยดำรงตำแหน่งอี้หลาง(議郎) คือที่ปรึกษาราชการแผ่นดิน ก่อนจะลาออกจากราชการเมื่อเข้าวัยชรา เมื่องอหัวได้พบกวนอูได้ฝากหนังสือไปถึงงอปั้นผู้ลูกชายที่รับราชการอยู่ที่เมืองเอ๊งหยง
* **[[ขงสิ้ว]]** (孔秀 *ข่ง ซิ่ว*) ขุนพลของโจโฉผู้รักษาด่านตังเหลงก๋วน ปฏิเสธให้กวนอูผ่านทางจึงถูกกวนอูสังหาร
* **[[ฮันฮก (ทหารของโจโฉ)|ฮันฮก]]** (韓福 *หานฝู*) ขุนพลของโจโฉผู้เป็นเจ้าเมืองลกเอี๋ยง นำทหารมาสกัดกวนอูและได้ยิงเกาทัณฑ์ถูกแขนกวนอูบาดเจ็บ แต่ก็ถูกกวนอูสังหารในที่สุด
* **[[เบงทัน]]** (孟坦 *เมิ่ง ถ่าน*) ขุนพลผู้ช่วยของฮันฮก ถูกกวนอูสังหาร
* **[[เปี๋ยนฮี]]** (卞喜 *เปี้ยน สี่*) ขุนพลของโจโฉผู้รักษาด่านกิสุยก๋วน ได้ทำเป็นต้อนรับกวนอูแล้วเชิญกวนอูมากินโต๊ะที่วัดตีนก๊กซือเพื่อลวงมาสังหาร แต่กวนอูได้รู้เรื่องที่เปี๋ยนฮีคิดร้ายจึงสังหารเปี๋ยนฮีแล้วผ่านด่านกิสุยก๋วนไป
* **[[เภาเจ๋ง]]** (普淨 *ผู่จิ้ง*) หลวงจีนผู้เป็นคนบ้านเดียวกันกับกวนอู เป็นผู้เตือนกวนอูว่าเปี๋ยนฮีคิดร้าย
* **[[อองเซ็ก]]** (王植 *หวาง จื๋อ*) ขุนพลของโจโฉผู้เป็นเจ้าเมืองเอ๊งหยง (เอี๋ยงหยง) ได้ทำเป็นต้อนรับมาพักในเรือนรับรอง แล้ววางแผนให้คนมาล้อมเรือนรับรองแล้วจุดไฟเผาหวังจะสังหารกวนอู แต่กวนอูหนีมาได้ด้วยความช่วยเหลือของโฮปั้น อองเซ็กนำทหารไล่ตามจับกวนอู แต่ก็ถูกกวนอูสังหาร
* **[[โฮปั้น]]** หรือ **งอปั้น** (胡班 *หู ปาน*) บุตรชายของโฮหัวและเป็นนายทหารของอองเซ็ก เป็นผู้เตือนกวนอูเกี่ยวกับแผนการของอองเซ็กแล้วช่วยกวนอูออกจากเมืองเอ๊งหยง
* **[[จินกี๋]]** (秦琪 *ฉิน ฉี*) ขุนพลของโจโฉในสังกัดของแฮหัวตุ้น คุมกำลังรักษาท่าเรือข้ามฟากฝั่งใต้ของแม่น้ำฮองโห ปฏิเสธที่จะให้กวนอูข้ามแม่น้ำจึงถูกกวนอูสังหาร

### ตอนที่ 28

* **[[กัวเสียง]]** (郭常 *กัว ฉาง*) ชาวบ้านผู้เคยให้ที่พักกับกวนอู บุตรชายของกัวเสียงเคยคิดจะขโมยม้าเซ็กเธาว์ของกวนอูแต่ไม่สำเร็จ
* **[[หุยง่วนเสียว]]** (裴元紹 *เผย ยฺเหวียนเส้า*) อดีตสมาชิกกบฏโพกผ้าเหลืองที่ต่อมาเป็นหัวหน้ากองโจร เป็นเพื่อนสนิทกับจิวฉอง ภายหลังทั้งสองได้มาเป็นผู้ติดตามของกวนอู แต่หุยง่วนเสียวถูกจูล่งสังหารหลังพยายามขโมยม้าของจูล่ง
* **[[จิวฉอง]]** (周倉 *โจฺว ชาง*) อดีตสมาชิกกบฏโพกผ้าเหลืองที่ต่อมาตั้งกองโจรที่เขาโงจิวสัน ภายหลังได้เป็นคนสนิทของกวนอู และติดตามกวนอูมาโดยตลอด
* **[[กวนเต๋ง]]** (關定 *กวาน ติ้ง*) บิดาของกวนเป๋ง
* **[[กวนเหล็ง]]** (關寧 *กวาน หนิง*) พี่ชายของกวนเป๋ง

### ตอนที่ 30
* **[[ซินเบ้ง (ทหารของอ้วนเสี้ยว)|ซินเบ้ง]]** (辛明 *ซิน หมิง*) ทหารของอ้วนเสี้ยว

### ตอนที่ 32
* **[[อังเจี๋ยว]]** (汪昭 *วาง เจา*) ทหารของอ้วนถำ ถูกซิหลงสังหาร   
* **[[เงียมเพ็ก]]** (岑璧 *เฉิน ปี้*) ขุนพลของอ้วนถำ นำทัพหน้าเมื่ออ้วนถำยกไปรบกับอ้วนซง เงียมเพ็กถูกลิกองขุนพลของอ้วนซงสังหาร

### ตอนที่ 33
* **[[แพอั๋น]]** (彭安 *เผิง อัน*) ขุนพลของอ้วนถำ ถูกซิหลงสังหาร 
* **[[โฮห้วน]]** (烏桓觸 *อูหวนชู่*) ผู้ว่าราชการแคว้นอิวจิ๋ว สวามิภักดิ์ต่อโจโฉก่อนศึกเขาเป๊กลงสาน

### ตอนที่ 34
* **[[เตียวบู]]** (張武 *จาง อู่*) ผู้นำกองโจรในกังแฮที่สร้างปัญหาให้กับเล่าเปียวผู้ว่าราชการแคว้นเกงจิ๋ว เล่าปี่ซึ่งขณะนั้นอยู่กับเล่าเปียวจึงอาสาไปปราบโจร เตียวบูถูกจูล่งสังหาร 
* **[[ตันสูน]]** (陳孫 *เฉิน ซุน*) ผู้นำกองโจรสหายของเตียวบู ถูกเตียวหุยสังหาร
* **[[ชัวโฮ]]** (蔡和 *ไช่ เหอ*) น้องชายของชัวมอ เดิมเป็นทหารของเล่าเปียว ต่อมาเมื่อเล่าจ๋องบุตรเล่าเปียวสวามิภักดิ์ต่อโจโฉก็ได้มาเป็นทหารของโจโฉ ชัวโฮพร้อมด้วยชัวต๋งน้องชายแกล้งทำเป็นแปรพักตร์มาฝ่ายซุนกวนเพื่อเป็นไส้ศึกภายใน จิวยี่รู้ว่าชัวโฮเป็นไส้ศึกจึงซ้อนกลทำเป็นโบยอุยกายให้ชัวต๋งชัวโฮเห็นเพื่อที่จะได้นำข่าวไปแจ้งโจโฉ ทำให้โจโฉเชื่อว่าที่อุยกายจะยอมสวามิภักดิ์เป็นเรื่องจริง ชัวโฮถูกจิวยี่สั่งประหารเพื่อเซ่นธงชัยก่อนศึกเซ็กเพ็ก}}
* **[[ชีของ]]** (徐康 *สฺหวี คาง*) น้องชายของชีซี

### ตอนที่ 40
* **[[ลีกุ๋ย]]** (李珪 *หลี่ กุย*) ที่ปรึกษาของเล่าเปียว ถูกชัวมอสั่งประหาร

### ตอนที่ 41

* **[[อิโต (ตัวละครในสามก๊ก)|อิโต]]** (淳于導 *ฉุนยฺหวี เต่า*) ทหารของโจโฉในสังกัดของโจหยิน ถูกจูล่งสังหาร   
* **[[แฮหัวอิ๋น]]** (夏侯恩 *เซี่ยโหว เอิน*) ทหารประจำตัวของโจโฉ ผู้ถือกระบี่เล่มหนึ่งของโจโฉชื่อ*กีเทนเกี้ยม* (青釭劍 *ชิงกางเจี้ยน*) แฮหัวอิ๋นถูกจูล่งสังหารแล้วชิงกระบี่กีเทนเกี้ยมไป 
* **[[ฮันเบ๋ง]]** (晏明 *เยี่ยน หมิง*)  ทหารของโจโฉในสังกัดของโจหอง ถูกจูล่งสังหาร 
* **[[จงจิ๋น (ศึกสะพานเตียวปันเกี้ยว)|จงจิ๋น]]** (鐘縉 *จง จิ้น*) ทหารของโจโฉในสังกัดของแฮหัวตุ้น ถูกจูล่งสังหาร 
* **[[จงสิน]]** (鐘紳 *จง เซิน*) ทหารของโจโฉในสังกัดของแฮหัวตุ้น ถูกจูล่งสังหาร

### ตอนที่ 42

* **[[เซี่ยโหว เจี๋ย]]** (夏侯傑) ทหารของโจโฉ ตกใจตายเพราะเสียงตะโกนของเตียวหุยที่ร้องท้าทายโจโฉที่สะพานเตียงปันเกี้ยว

### ตอนที่ 52

* **[[เล่าเหียน]]** (劉賢 *หลิว เสียน*) บุตรชายของเล่าเตาเจ้าเมืองเลงเหลง วางแผนร่วมกับโต๊ะเองพยายามจะซุ่มโจมตีทัพเล่าปี่ แต่เล่าเหียนกลับถูกเตียวหุยจับตัวได้ เล่าปี่ให้ปล่อยตัวเล่าเหียน เล่าเหียนคิดถึงคุณเล่าปี่จึงชักชวนเล่าเตาผู้พ่อให้ยอมสวามิภักดิ์ต่อเล่าปี่ 
* **[[โต๊ะเอง]]** (邢道榮 *สิง เต้าหรง*) ขุนศึกของเล่าเตาผู้ถือขวานใหญ่เป็นอาวุธ เมื่อเล่าปี่ยกทัพมาตีเมืองเลงเหลงของเล่าเตา โต๊ะเองรบกับเตียวหุยและจูล่งแต่ถูกจับตัวได้ โต๊ะเองแกล้งทำเป็นยอมสวามิภักดิ์เล่าปี่แล้ววางแผนลวงทัพเล่าปี่มาแล้วซุ่มโจมตี แต่อุบายของโต๊ะเองล้มเหลว ตัวโต๊ะเองถูกจูล่งสังหาร 
* **[[ตันเอ๋ง]]** (陳應 *เฉิน อิ้ง*) ขุนพลของเตียวหอม ถูกจูล่งสั่งประหาร 
* **[[เปาหลง]]** (鮑隆 *เป้า หลง*) ขุนพลของเตียวหอม ถูกจูล่งสั่งประหาร

### ตอนที่ 53

* **[[ขงจี]]** (鞏志 *ก่ง จื้อ*) ที่ปรึกษาของกิมสวนเจ้าเมืองบุเหลง แนะนำกิมสวนให้ยอมจำนนต่อเตียวหุยที่ยกมาตีเมืองบุเหลง แต่กิมสวนปฏิเสธ ภายหลังขงจีสังหารกิมสวนแล้วยอมจำนนต่อเตียวหุย เล่าปี่จึงตั้งขงจีเป็นเจ้าเมืองบุเหลงแทนกิมสวน
* **[[เอียวเหลง (เตียงสา)|เอียวเหลง]]**  (楊齡 *หยาง หลิง*) ขุนพลของฮันเหียน ถูกกวนอูสังหาร
* **[[แกหัว]]** (賈華 *เจี่ย หฺวา*) ทหารของซุนกวน ซุนกวนสั่งให้แกหัวนำทหารไปซุ่มบริเวณวัดกำลอเพื่อลอบสังหารเล่าปี่ที่มาพบงอก๊กไถ้ที่วัด แต่เล่าปี่รู้ว่ามีการซุ่มทหารบริเวณวัดจึงแจ้งกับงอก๊กไถ้ งอก๊กไถ้โกรธมากจะให้นำตัวแกหัวไปประหาร แต่เล่าปี่ขอชีวิตไว้ 
* **[[โกเตง (ง่อก๊ก)|โกเตง]]** (戈定 *เกอ ติ้ง*) ทหารซุนกวนในสังกัดของไทสูจู้และเป็นคนบ้านเดียวกับไทสูจู้

### ตอนที่ 57
* **[[อุยกุ๋ย]]** (黃奎 *หฺวาง ขุย*) ขุนนางราชสำนักฮั่น วางแผนกับม้าเท้งจะปราบโจโฉแต่แผนการรั่วไหลถึงหูโจโฉ โจโฉจึงให้นำตัวอุยกุ๋ยและครอบครัวไปประหารชีวิต   
* **[[ลิซุ่นเอี๋ยง]]** (李春香 *หลี่ ชุนเซียง*) ภรรยาน้อยของอุยกุ๋ย ถูกโจโฉสั่งประหาร 
* **[[เบียวเต๊ก]]** (苗澤 *เหมียว เจ๋อ*) น้องชายของภรรยาหลวงของอุยกุ๋ย ลอบเป็นชู้กับลิซุ่นเอี๋ยงภรรยาน้อยของอุยกุ๋ย ถูกโจโฉสั่งประหาร

### ตอนที่ 58
* **[[จงจิ๋น (น้องชายของจงฮิว)|จงจิ๋น]]** (鐘進 *จง จิ้น*), น้องชายของจงฮิว ถูกบังเต๊กสังหาร  
* **[[โจเอ๋ง]]** (曹永 *เฉา หย่ง*) ทหารโจโฉในสังกัดของโจหยิน ถูกบังเต๊กสังหาร

### ตอนที่ 61

* **[[จิวเสี้ยน]]** (周善 *โจว ช่าน*) ทหารของซุนกวนที่ซุนกวนส่งมาเชิญซุนฮูหยินกลับกังตั๋ง ซุนฮูหยินได้พาเล่าเสี้ยน (อาเต๊า) บุตรชายคนเดียวของเล่าปี่ไปด้วย จิวเสี้ยนจึงพาทั้งสองลงเรือข้ามแม่น้ำกลับไปกังตั๋ง จูล่งได้ลงเรือไล่ตามและสู้กับทหารของจิวเสี้ยนพยายามจะชิงตัวเล่าเสี้ยนกลับมา เตียวหุยได้แล่นเรือมาช่วยจูล่งแล้วสังหารจิวเสี้ยน

### ตอนที่ 62

* **[[จีโฮโต้หยิน]]** (紫虛上人 *จื่อซฺวีซ่างเหริน*) นักพรตเต๋าผู้อาศัยอยู่ที่เขากิมปินสาน เมื่อขุนพลเสฉวนสี่คนคือเล่ากุ๋ย เตียวหยิม เหลงเปา เตงเหียนได้รับคำสั่งจากเล่าเจี้ยงให้มาขัดตาทัพเล่าปี่ที่เมืองลกเสีย ระหว่างทางได้แวะไปถามดวงชะตากับจีโฮโต้หยิน จีโฮโต้หยินไม่ตอบพวกเล่ากุ๋ย แต่เขียนบนกระดาษว่า *"มังกรกับหงส์จะเข้ามาในเมืองเสฉวน ส่วนหงส์มีปีกบินได้มิอาจไปโดยอากาศ ตกอยู่ในพื้นแผ่นดิน ฝ่ายมังกรบินมิได้กลับขึ้นไปสำแดงอานุภาพอยู่ในอากาศ ถ้าผู้ใดรู้จักลักษณะดังนี้แล้ว ก็จงเร่งผ่อนพักรักษาตัวก็จะพ้นจากอันตราย"* พวกเล่ากุ๋ยไม่เข้าใจความหมายจึงพากันเดินทางต่อไปเมืองลกเสีย

### ตอนที่ 64

* **[[เอียวสง]]** (楊松 *หยาง ซง*) ที่ปรึกษาของเตียวฬ่อ เป็นคนโลภในทรัพย์สิน เล่าปี่ได้เคยส่งคนมาติดสินบนเอียวสงให้เอียวสงกล่าวร้ายม้าเฉียวกับเตียวฬ่อ ทำให้เตียวฬ๋อระแวงม้าเฉียว ม้าเฉียวจึงต้องมาสวามิภักดิ์กับเล่าปี่ ต่อมาโจโฉติดสินบนเอียวสงยุเตียวฬ่อให้ระแวงบังเต๊ก บังเต๊กจึงสวามิภักดิ์ต่อโจโฉ เมื่อเตียวฬ่อรบแพ้โจโฉจนต้องยอมจำนน เอียวสงประสงค์บำเหน็จความชอบโจโฉ โจโฉเห็นว่าเอียวสงเป็นคนทรยศนายเลี้ยงไว้ไม่ได้จึงให้ประหารเอียวสง

### ตอนที่ 65
* **[[เล่ายวน]]** (劉晙 *หลิว จฺวิ้น*) ทหารของเล่าเจี้ยง ถูกจูล่งสังหาร
* **[[ม้าหั้น]]** (馬漢 *หม่า ฮั่น*) ทหารของเล่าเจี้ยง ถูกจูล่งสังหาร

### ตอนที่ 66
* **[[บอกสุ้น (ขันที)|บอกสุ้น]]** (穆順 *มู่ ซุ่น*) ขันทีในราชสำนักที่เป็นผู้นำหนังสือของพระนางฮกเฮามเหสีของพระเจ้าเหี้ยนเต้ไปถึงฮกอ้วนผู้เป็นบิดาของฮกเฮาเพื่อวางแผนกำจัดโจโฉ แต่บอกสุ้นถูกโจโฉจับได้ แผนการจึงถูกเปิดเผย โจโฉจึงให้นำตัวบอกสุ้น นางฮกเฮา ฮกอ้วน และครอบครัวไปประหารชีวิต

### ตอนที่ 67
* **[[เชียงกี]]** (昌奇 *ชาง ฉี*) ทหารของเตียวฬ่อในสังกัดของเอียวเหียม ถูกแฮหัวเอี๋ยนสังหาร

### ตอนที่ 69
* **[[เตียวหงัน]]** (趙顏 *เจ้า เหยียน*) เด็กหนุ่มที่กวนลอทำนายดวงชะตาให้

### ตอนที่ 70
* **[[แฮหัวเต๊ก]]** (夏侯德 *เซี่ยโหฺว เต๋อ*) หลานชายของแฮหัวเอี๋ยน อยู่รักษาเขาเทียนตองสันในศึกเขาเตงกุนสัน ถูกเงียมหงันสังหาร

### ตอนที่ 71
* **[[บัวเหลียด]]** (慕容烈 *มู่หรง เลี่ย*) ทหารของโจโฉในสังกัดของบุนเพ่ง ถูกจูล่งสังหาร  
* **[[เจาเปง]]** (焦炳 *เจียว ปิง*) ทหารของโจโฉ ถูกจูล่งสังหาร  

### ตอนที่ 73
* **[[เต๊กหงวน]]** (翟元 *จ๋าย ยฺเหวียน*) ทหารของโจโฉในสังกัดของโจหยิน ถูกกวนเป๋งสังหารในศึกอ้วนเซีย  
* **[[แฮหัวจุ้น]]** (夏侯存 *เซี่ยโหฺว ฉุน*) ทหารของโจโฉในสังกัดของโจหยิน ถูกกวนอูสังหารในศึกอ้วนเซีย

### ตอนที่ 74
* **[[ลิซี (ภรรยาของบังเต๊ก)|ลิซี]]** (李氏 *หลี่ชื่อ*) ภรรยาของบังเต๊ก

### ตอนที่ 77
* **[[โจหอม]]** (左咸 *จั่ว เสียน*) ที่ปรึกษาของซุนกวน เป็นผู้แนะนำให้ซุนกวนประหารกวนอู

### ตอนที่ 78
* **[[หงออาย]]** (吳押獄 *อู๋ ยายฺหวี่*) ผู้คุมคุกที่ดูแลฮัวโต๋หลังฮัวโต๋ถูกโจโฉสั่งให้นำตัวไปขัง ก่อนฮัวโต๋จะตายในคุกได้ฝากตำราแพทย์ที่ตนเขียนขึ้นมาให้กับหงออาย ภรรยาของหงออายนำตำราของฮัวโต๋ไปเผาเพราะไม่อยากให้สามีเรียนวิชาแพทย์แล้วต้องประสบชะตากรรมแบบฮัวโต๋ หงออายชิงคืนมาไม่ให้ไหม้ไฟได้เพียงไม่กี่หน้าเท่านั้น

### ตอนที่ 80
* **[[เจาปิด]]** (祖弼 *จู่ ปี้*) ผู้รักษาตราหยกของพระเจ้าเหี้ยนเต้ เจาปิดถูกโจหองสั่งประหารเพราะไม่ยอมมอบตราหยกให้ ระหว่างที่พระเจ้าเหี้ยนเต้ถูกบีบบังคับให้สละราชสมบัติ

### ตอนที่ 81
* **[[ลิอี้ (หมอดู)|ลิอี้]]** (李意 *หลี่ อี้*) หมอดูชราผู้ทำนายว่าเล่าปี่จะพ่ายแพ้ในศึกอิเหลง

### ตอนที่ 82
* **[[ถำหยง]]** (譚雄 *ถาน สฺหยง*) ทหารของซุนกวนในสังกัดของซุนหวน ถูกกวนหินสังหารในศึกอิเหลง
* **[[ซุยฮู]]** (崔禹 *ชุย ยฺหวี่*) ทหารของซุนกวนในสังกัดของจูเหียน ถูกเตียวเปาสังหารในศึกอิเหลง

### ตอนที่ 83
* **[[สิวเจ๊ก]]** (史迹 *สื่อ จี้*) ทหารของซุนกวนในสังกัดของพัวเจี้ยง ถูกฮองตงสังหารในศึกอิเหลง
* **[[แฮซุน]]** (夏恂 *เซี่ย สฺวิน*) ทหารของซุนกวนในสังกัดของฮันต๋ง ถูกเตียวเปาสังหารในศึกอิเหลง
* **[[จิวเผง]]** (周平 *โจว ผิง*) น้องชายของจิวท่าย ถูกกวนหินสังหารในศึกอิเหลง

### ตอนที่ 84
* **[[ตุนอิตั๋น]]** (淳于丹 *ฉุนยฺหวี ตาน*) ทหารของซุนกวนในสังกัดของลกซุน มีต้นแบบจากขุนพลง่อก๊กที่มีชื่อในภาษาจีนกลางว่า เซียนยฺหวี ตาน (鮮于丹) ซึ่งปรากฏชื่อในบันทึกประวัติศาสตร์

### ตอนที่ 87

* **[[กวนสก]]**   (關索 *กวน สั่ว*) บุตรชายคนที่สามของกวนอู
* **[[งากฟัน]]** (鄂煥 *เอ้อฮฺว่าน*) นายทหารของโกเตง
* **[[กิมห้วน]]** (金環三結 *จินหฺวานซานเจี๋ย*) ขุนพลชาวลำมันของเบ้งเฮ็ก ร่วมกับสุนาและห้วยหลำนำทัพไปป้องกันเขตแดนชาวลำมันจากการรุกรานของกองทัพจ๊กก๊กที่นำโดยขงเบ้ง ทหารจ๊กก๊กเข้าโจมตีค่ายของกิมห้วนกลางดึก กิมห้วนถูกจูล่งสังหารระหว่างชุลมุน
* **[[สุนา]]** (董荼那 *ต่งถูนา*) ขุนพลชาวลำมันของเบ้งเฮ็ก ร่วมกับห้วยหลำและกิมห้วนนำทัพไปป้องกันเขตแดนชาวลำมันจากการรุกรานของกองทัพจ๊กก๊กที่นำโดยขงเบ้ง กิมห้วนถูกสังหาร ส่วนสุนาและห้วยหลำถูกจับ ขงเบ้งให้ปล่อยทั้งสองไป ภายหลังสุนาวางแผนจับเบ้งเฮ็กส่งให้ขงเบ้ง ขงเบ้งให้ปล่อยเบ้งเฮ็ก (เป็นการปล่อยเบ้งเฮ็กครั้งที่สอง) เบ้งเฮ็กกลับไปแล้วสั่งให้นำตัวสุนาและห้วยหลำไปประหารฐานที่ทรยศ
* **[[ห้วยหลำ]]** (阿會喃 *อาฮุ่ยหนาน*) ขุนพลชาวลำมันของเบ้งเฮ็ก ถูกเบ้งเฮ็กสั่งประหารพร้อมกับสุนา
* **[[เงียมเตียง]]** (忙牙長 *หมางหยาฉาง*) ขุนพลชาวลำมันของเบ้งเฮ็ก รบกับอองเป๋งแล้วพ่ายแพ้  ต่อมาถูกม้าต้ายสังหาร

### ตอนที่ 88

* **[[เบ้งฮิว]]** (孟優 *เมิ่ง โยฺว*) น้องชายของเบ้งเฮ็ก

### ตอนที่ 89

* **[[โต้สู้|โต้สู้ไต้อ๋อง]]** (朵思大王 *ตั่วซือต้าหวาง*) นายถ้ำอิมตองสันและเป็นพันธมิตรของเบ้งเฮ็ก ให้ความช่วยเหลือเบ้งเฮ็กในการต้านกองทัพของจ๊กก๊กที่นำโดยขงเบ้ง โดยใช้น้ำพุพิษและหมอกพิษภายนอกถ้ำอิมตองสันเป็นปราการธรรมชาติ
* **[[เบ้งเจียด]]** (孟節 *เมิ่ง เจี๋ย*) พี่ชายของเบ้งเฮ็ก เห็นว่าเบ้งเฮ็กและเบ้งฮิวผู้น้องเป็นคนพาลจึงได้ปลีกวิเวกมาอยู่ป่า ได้ช่วยเหลือขงเบ้งโดยบอกวิธีแก้และป้องกันน้ำพุพิษและหมอกพิษบริเวณนอกถ้ำอิมตองสัน  
* **[[เอียวหอง]]** (楊鋒 *หยาง เฟิ่ง*) นายถ้ำเขางินติสันและพันธมิตรของเบ้งเฮ็ก ยอมสวามิภักดิ์ต่อขงเบ้งแล้วจับตัวเบ้งเฮ็กมาให้ขงเบ้ง

### ตอนที่ 90

* **[[ตั้วไหล]]** (帶來洞主 *ไต้ไหลต้งจู่*) น้องชายของจกหยงภรรยาเบ้งเฮ็ก เป็นผู้แนะนำให้เบ้งเฮ็กขอความช่วยเหลือจากบกลกไต้อ๋องและลุดตัดกุดในการต้านกองทัพของจ๊กก๊กที่นำโดยขงเบ้ง
* **[[จกหยง]]** (祝融夫人 *จู้หรงฟูเหริน*) ภรรยาของเบ้งเฮ็ก
* **[[บกลกไต้อ๋อง]]** (木鹿大王 *มู่ลู่ต้าหวาง*) นายถ้ำปัดหลับต๋องและเป็นพันธมิตรของเบ้งเฮ็ก มีความสามารถร่ายเวทตร์เรียกลมและเรียกสัตว์ร้ายมาใช้ในการรบ เอาชัยกองทัพจ๊กก๊กได้ในครั้งแรก แต่ต่อมาแพ้เมื่อขงเบ้งให้สร้างสัตว์กลจากไม้พ่นไฟได้ทำให้สัตว์ร้ายที่บกลกไต้อ๋องเรียกกลัวแล้วหนีแตกตื่น ตัวบกลกไต้อ๋องตายในที่รบ
* **[[ลุดตัดกุด]]** (兀突骨 *อู้ทูกู่*) เจ้าเมืองออโกก๊กและเป็นพันธมิตรของเบ้งเฮ็ก ทหารของลุดตัดกุดสวมเกราะที่ทำจากหวายชุบน้ำมัน ทำให้มีความแข็งอาวุธฟันแทงไม่เข้า ทั้งยังมีน้ำหนักเบาสามารถลอยน้ำได้ เอาชัยกองทัพจ๊กก๊กได้ในครั้งแรก แต่ต่อมาขงเบ้งลวงทัพออโกก๊กเข้าช่องเขาจัวปัวสกแล้วจุดไฟเผา ลุดตัดกุดและทหารเกราะหวายถูกเผาจนตาย
* **[[เขาอั๋น]]** (土安 *ถู่อาน*) ทหารของลุดตัดกุด
* **[[เคหลี]]** (奚泥 *ซีหนี*) ทหารของลุดตัดกุด

### ตอนที่ 91
* **[[เตียวโถ]]** (張韜 *จาง เทา*) ขันทีคนสนิทของพระนางกุยฮุย มเหสีของพระเจ้าโจยอย
* **[[ลิหงี]]** (呂義 *ลฺหวี่ อี้*) ขุนพลจ๊กก๊ก มีต้นแบบจากขุนพลจ๊กก๊กที่มีชื่อในภาษาจีนกลางว่า ลฺหวี่ อี้ เช่นกัน แต่เขียนด้วยตัวอักษรจีนอีกแบบว่า 呂乂 ซึ่งปรากฏชื่อในบันทึกประวัติศาสตร์
* **[[กัวหยง]]** (官雝 *กวาน ยง*) ขุนพลจ๊กก๊ก มีต้นแบบจากขุนพลจ๊กก๊กที่มีชื่อในภาษาจีนกลางว่า ช่างกวาน ยง (上官雝) ซึ่งปรากฏชื่อในบันทึกประวัติศาสตร์

### ตอนที่ 92
* **[[ฮันเต๊ก]]** (韓德 *หาน เต๋อ*) ขุนพลวุยก๊กผู้ติดตามแฮหัวหลิมไปรับมือการรุกของกองทัพจ๊กก๊กที่นำโดยขงเบ้ง บุตรชายสี่คนของฮันเต๊กถูกจูล่งสังหาร ส่วนตัวฮันเต๊กเองก็ถูกจูล่งสังหารตามไป
* **[[ฮันเอ๋ง]]** (韓瑛 *หาน อิง*) บุตรชายของฮันเต๊ก
* **[[ฮันเอี๋ยว]]** (韓瑤 *หาน เหยา*) บุตรชายของฮันเต๊ก
* **[[ฮันเขง]]** (韓瓊 *หาน ฉฺยง*) บุตรชายของฮันเต๊ก
* **[[ฮันกี๋]]** (韓琪 *หาน ฉี*) บุตรชายของฮันเต๊ก
* **[[ตั้งฮี]]** (董禧 *ต๋ง สี่*) ทหารของแฮหัวหลิม
* **[[ชีเจ๊ก]]** (薛則 *เซฺว เจ๋อ*) ทหารของแฮหัวหลิม
* **[[ล่อซุย]]** (潘遂 *พาน สุย*) ทหารของแฮหัวหลิม
* **[[เผย์ ซฺวี่]]** (裴緒) ทหารจ๊กก๊ก ได้รับคำสั่งจากขงเบ้งให้ปลอมตัวเป็นทหารวุยก๊กแสร้งทำเป็นว่าฝ่าวงล้อมทัพจ๊กก๊กที่เมืองลำอั๋น เดินทางไปเมืองฮันเต๋งเพื่อลวงซุยเหลียงให้ยกทัพไปยกทัพออกจากเมืองไปช่วยแฮหัวหลิมที่เมืองลำอั๋น จากนั้นจึงไปเมืองเทียนซุยเพื่อลวงม้าจุ้นให้ไปช่วยแฮหัวหลิมเช่นกัน แต่เกียงอุยมองออกว่าเป็นแผนลวง
* **[[ซุยเหลียง]]** (崔諒 *ชุย เลี่ยง*) เจ้าเมืองฮันเต๋ง (安定 *อานติ้ง*) หลงกลขงเบ้งที่ล่อให้ออกจากเมืองจนถูกล้อมไว้ ซุยเหลียงแสร้งทำเป็นยอมจำนนแล้วลวงทัพจ๊กก๊กเข้าเมืองลำอั๋นแล้วล้อมรบจับตัวขงเบ้ง แต่ขงเบ้งมองกลออก ซุยเหลียงจึงถูกเตียวเปาสังหาร
* **[[เอียวเหลง (วุยก๊ก)|เอียวเหลง]]** (楊陵 *หยาง หลิง*) เจ้าเมืองลำอั๋น ร่วมมือกับซุยเหลียงล่อทัพจ๊กก๊กเข้าเมืองลำอั๋นแล้วล้อมรบจับตัวขงเบ้ง แต่ขงเบ้งมองกลออก เอียวเหลงจึงถูกกวนหินสังหาร

### ตอนที่ 94
* **[[เตียดลิเกียด]]** (徹里吉 *เช่อหลี่จี๋*) ผู้นำของเผ่าเกี๋ยงทางตะวันตกเฉียงเหนือของจีน
* **[[แงตั๋น]]** (雅丹 *หย่าตาน*) ขุนนางฝ่ายพลเรือนของเผ่าเกี๋ยง
* **[[ออดกิด]]** (越吉 *เยฺว่จี๋*) ขุนพลชาวเกี๋ยง
* **[[อันเจ๋ง]]** (韓禎 *หาน เจิน*) ขุนพลจ๊กก๊กผู้รักษาด่านเสเป๋ง

### ตอนที่ 95
* **[[เฉิน เจ้า]]** (陳造) ขุนพลวุยก๊ก ถูกม้าต้ายสังหาร
* **[[เชาหู]]** (蘇顒 *ซู หยง*) ทหารวุยก๊กในสังกัดของกุยห้วย
* **[[บั้นเจ้ง]]** (萬政 *ว่าน เจิ้ง*) ทหารวุยก๊กในสังกัดของกุยห้วย

### ตอนที่ 96
* **[[เตียวเภา]]** (張普 *จาง ผู่*) ทหารวุยก๊กในสังกัดของโจฮิว

### ตอนที่ 97
* **[[เจียหยง]]** (謝雄 *เซี่ย สฺยง*) ทหารจ๊กก๊ก ถูกอองสงสังหาร
* **[[จงคี]]** (龔起 *กงฉี่*) ทหารจ๊กก๊ก ถูกอองสงสังหาร

### ตอนที่ 100
* **[[จิ๋นเหลียง]]** (秦良 *ฉิน เหลียง*) ขุนพลวุยก๊ก ถูกเลียวฮัวสังหาร{{efn|name=ch76|ปรากฏใน*สามก๊ก ฉบับเจ้าพระยาพระคลัง (หน)* ตอนที่ 76
* **[[กิอั๋น]]** (苟安 *โก่ว อัน*) ทหารจ๊กก๊กในสังกัดของลิเงียม มีหน้าที่คุมกองเสบียงส่งให้แนวหน้าในการยกทัพบุกวุยก๊กของขงเบ้ง แต่กิอั๋นเมาสุราทำให้ส่งเสบียงล่าช้าไปสิบวัน ขงเบ้งสั่งให้นำตัวกิอั๋นไปประหารแต่เอียวหงีขอชีวิตไว้ ขงเบ้งจึงลดโทษให้นำตัวกิอั๋นไปโบย กิอั๋นเจ็บแค้นจึงไปสวามิภักดิ์ต่อวุยก๊ก สุมาอี้จึงสั่งให้กิอั๋นไปปล่อยข่าวลือในเมืองเซงโต๋เมืองหลวงของจ๊กก๊กทำให้พระเจ้าเล่าเสี้ยนระแวงขงเบ้งแล้วเรียกตัวกลับเซงโต๋ หลังปล่อยข่าวลือแล้วกิอั๋นก็หนีไปอาศัยวุยก๊ก

### ตอนที่ 102
* **[[แต้บุ๋น]]** (鄭文 *เจิ้ง เหวิน*) ขุนพลวุยก๊ก  
* **[[จีนเบ้ง]]** (秦明 *ฉิน หมิง*) น้องชายของจีนล่ง
* **[[ตอยอย]]** (杜叡 *ตู้ รุ่ย*) ขุนพลจ๊กก๊ก
* **[[อาวต๋ง]]** (胡忠 *หู จง*) ขุนพลจ๊กก๊ก
* **[[งิมอุ๋ย]]** (岑威 *เฉิน เวย์*) ขุนพลวุยก๊ก

### ตอนที่ 103
* **[[เตียวกิ๋ว]]** (張球 *จาง ฉิว*) ทหารวุยก๊กในสังกัดของหมันทองในศึกรบกับง่อก๊กในปี ค.ศ. 234 ที่หับป๋า เข้าโจมตีทัพเรือของจูกัดกิ๋นด้วยไฟจนแตกพ่ายไป

### ตอนที่ 106
* **[[ปวยเกง]]**   (裴景 *เผย์ จิ่ง*) ขุนพลวุยก๊กที่ร่วมติดตามทัพสุมาอี้ในศึกปราบเลียวตั๋ง
* **[[ชือเหลียน]]** (仇連 *โฉว เหลียน*) ขุนพลวุยก๊กที่ร่วมติดตามทัพสุมาอี้ในศึกปราบเลียวตั๋ง

### ตอนที่ 107
* **[[พัวกี๋]]** (潘舉 *พาน จฺวี่*) ทหารวุยก๊กในสังกัดของโจซอง

### ตอนที่ 109
* **[[อองโถ]]** (王韜 *หวาง เทา*) สมุห์บัญชีของสุมาเจียว ในศึกเทียดลองสัน เกียงอุยได้ล้อมสุมาเจียวที่หนีตั้งที่เขาเทียดลองสันจนกระทั่งขาดน้ำ อองโถแนะนำให้สุมาเจียวเสี่ยงทายขอน้ำ

### ตอนที่ 110
* **[[กันหยง (เก๋อ ยง)|กันหยง]]** (葛雍 *เก๋อ ยง*) ทหารของบู๊ขิวเขียม
* **[[ซองเป๊ก]]** (宋白 *ซ่ง ไป๋*) นายอำเภอซิมก๋วน เป็นผู้สังหารบู๊ขิวเขียม
* **[[โจเบ๊ง]]** (張明 จาง หมิง) ขุนพลวุยก๊ก
* **[[ฮั้วเอ๋ง]]** (花永 ฮฺวา หย่ง) ขุนพลวุยก๊ก
* **[[เล่าตัด]]** (劉達 หลิว ต๋า) ขุนพลวุยก๊ก{
* **[[จูฮอง]]** (朱芳 จู ฟาง) ขุนพลวุยก๊ก{

### ตอนที่ 111
* **[[เปาเชา]]** (鮑素 *เป้า ซู่*) ขุนพลจ๊กก๊ก

### ตอนที่ 112
* **[[ตันจุ้น]]**  (陳俊 *เฉิน จฺวิ้น*) ทหารของสุมาเจียว
* **[[เจงสวน]]** (曾宣 *เจิง เซฺวียน*) ทหารของจูกัดเอี๋ยนเมื่อจูกัดเอี๋ยนเป็นกบฏที่ฉิวฉุน ต่อมายอมสวามิภักดิ์ต่อวุยก๊ก
* **[[อองจิ๋น]]**  (王真 *หวาง เจิน*) ทหารวุยก๊กในสังกัดของสุมาปอง
* **[[ลิเพง]]** (李鵬 *หลี่ เผิง*) ทหารวุยก๊กในสังกัดของสุมาปอง

### ตอนที่ 113
* **[[เตงเถี้ย]]** (鄧程 *เติ้ง เฉิง*) ขุนนางง่อก๊ก
* **[[กาน ซิว]]** (干休) ชายชราผู้เข้าพบซุนฮิวที่ขยกโอ๋
* **[[เตงหลุน]]** (鄭倫 *เจิ้ง หลุน*) ทหารของเตงงาย ถูกเลียวฮัวสังหาร
* **[[ตองกิ๋น]]** (黨均 *ต่าง จฺวิน*) ที่ปรึกษาของเตงงาย เป็นผู้นำทรัพย์สินเงินทองไปติดสินบนขันทีฮุยโฮให้แพร่ข่าวลือว่าเกียงอุยแปรพักตร์ไปเข้าด้วยวุยก๊ก ทำให้พระเจ้าเล่าเสี้ยนต้องเรียกตัวเกียงอุยกลับ

### ตอนที่ 114
* **[[อองก๋วน (หวาง กว้าน)|อองก๋วน]]** (王瓘 *หวาง กว้าน*) ทหารของเตงงาย

### ตอนที่ 116
* **[[ล่อซุน]]** (盧遜 *หลู ซฺวิ่น*) ขุนพลจ๊กก๊กผู้รักษาด่านลำเต๋ง
* **[[เบงซุย]]** (寧隨 *หนิง สุย*) ทหารของเกียงอุย เป็นผู้แนะนำเกียงอุยให้เข้าตีเองจิ๋ว (หยงจิ๋ว) เพื่อบีบให้จูกัดสูขุนพลวุยก๊กต้องถอนทัพจากอิมเป๋ง เพื่อให้เกียงอุยยกเข้าไปรักษาด่านเกียมก๊กได้สะดวก

### ตอนที่ 117
* **[[หลี่ชื่อ]]** (李氏) ภรรยาของม้าเชียวเจ้าเมืองอิวกั๋ง ฆ่าตัวตายเมื่อม้าเชียวผู้สามีสวามิภักดิ์ต่อเตงงาย
* **[[คูปุน]]** (丘本 *ชิว เปิ่น*) ขุนพลวุยก๊ก แนะนำให้เตงงายส่งหนังสือไปเกลี้ยกล่อมจูกัดเจี๋ยมที่ด่านกิมก๊กให้ยอมจำนนแต่จูกัดเจี๋ยมปฏิเสธและยอมตายในที่รบ
* **[[แพโท]]** (彭和 *เผิง เหอ*) ขุนพลจ๊กก๊ก

### ตอนที่ 118
* **[[ซุยฮูหยิน]]** (崔夫人 *ชุยฟูเหริน*) ภรรยาของเล่าขำ ฆ่าตัวตายร่วมกับสามีเมื่อจ๊กก๊กล่มสลาย

### ตอนที่ 119
* **[[เตียวเจ๊ก]]**   (張節 *จาง เจี๋ย*) ขุนนางวุยก๊กผู้ตำหนิสุมาเอี๋ยนที่บังคับให้พระเจ้าโจฮวนสละราชสมบัติ สุมาเอี๋ยนโกรธจึงให้นำตัวเตียวเจ๊กไปตีจนตาย

### ตอนที่ 120
* **[[เฉิน ยฺเหวียน]]** (陳元) ทหารของเอียวเก๋า
* **[[ซุนอี้]]** (孫冀 *ซุน จี้*) ขุนพลง่อก๊กที่พระเจ้าซุนโฮตั้งให้เป็นแม่ทัพใหญ่แทนลกข้องในการต้านกองทัพจิ้น
* **[[จาง ช่าง]]** (張尚) ขุนพลราชวงศ์จิ้นผู้สังหารลกจิ่งในศึกพิชิตง่อก๊ก

## อื่น ๆ
* **[[เป้า ซานเหนียง]]** (鮑三娘) ภรรยาของกวนสก
* **[[ฮฺวาหมาน]]** (花鬘) บุตรสาวของเบ้งเฮ็กและจกหยง
* **[[หม่า ยฺหวินลู่]]** (馬雲騄) ตัวละครในนิยายเรื่อง *ฝ่านซันกั๋วเหยี่ยนอี้* (反三國演義) เป็นน้องสาวของม้าเฉียว ภายหลังแต่งงานเป็นภรรยาของจูล่ง

## หมายเหตุ




## อ้างอิง




## ดูเพิ่ม
* รายชื่อบุคคลในยุคสามก๊ก
* สามก๊ก
* ยุคสามก๊ก

ตัวละครสมมติ
*สมมติ

สามก๊ก
หมวดหมู่:รายชื่อตัวละครวรรณกรรม